Foto: Dailyhunt AQSh Eronning Afg‘oniston va Hindiston tomonidan energiya zaxiralarini tashish uchun ishlatiluvchi Choboxor portini sanksiyalar ta’siri ostidan chiqardi. “Davlat kotibi uzoq mulohazalardan keyin Afg‘oniston tomonidan nosanksiyaviy mahsulotlarni tashish uchun qo‘llanuvchi Choboxor porti va u bilan bog‘lanadigan temir yo‘l qurilishini sanksiyalar ostidan chiqarishga qaror qildi”, deyilgan AQSh davlat departamenti xabarida. “AQSh prezidentining Janubiy Osiyodagi strategiyasi Afg‘oniston iqtisodiyoti o‘sishini qo‘llab-quvvatlash hamda Hindiston bilan hamkorlikni rivojlantirishga qaratilgan. Biz bu siyosat doirasida Eronga maksimal bosimni saqlab qolgan holda ushbu ikki davlat bilan hamkorlikni mustahkamlash niyatidamiz”, deb qo‘shimcha qilingan davlat departamentida.